paragraph_text: Mreža ARD je počela emitiranje 1952. pod imenom Deutsches Fernsehen ("Njemačka televizija"), postavši Erstes Deutsches Fernsehen ("Prva njemačka televizija") s uvođenjem novog korporacijskog dizajna 1. listopada 1984. ARD se prvenstveno emitira preko široke mreže TV-predajnika. ARD također posjeduje paket od tri digitalna kanala (EinsPlus, One i tagesschau24) te sudjeluje u produkciji kabelskih/satelitskih kanala Phoenix (informativno-dokumentarni program), KI.KA (program za djecu), 3sat (program za kulturu), i arte (francusko-njemački program za kulturu).